માનવ સંશાધન મંત્રાલયે તેને માટે સોનેરી પંખી જેવા ઉદ્દેશની પૂર્વ નોંધ લખી છેઃ ‘ભારતની પ્રજાની ગુણવત્તાપૂર્ણ શિક્ષણ, નવવિચાર અને સંશોધન સંદર્ભેની પરિવર્તિત થતી જતી ગતિશીલતા - ક્રિયાશીલતાને પહોંચી વળવા તેમજ ભારતને જ્ઞાનસમૃદ્ધ મહાશક્તિ બનાવવાના ઉદ્દેશની પરિપૂર્તિ માટે વિદ્યાર્થીઓને જરૂરી કળા-કૌશલ્યો અને જ્ઞાનથી સુસજ્જ કરીને વિજ્ઞાન - ટેક્નોલોજી - શિક્ષણ - ઉદ્યોગક્ષેત્રે માનવબળની અછતમાંથી છૂટકારો મેળવવો.